2 Jaljäwi: Uma Juiciot Egiptot mistupxañapkama
Uma Juiciotxa kimsaqallqunikiw qhispipxäna, ukat tiempompix waranq waranqa jaqinakaw utjxarakïna. Uma Juiciotxa 352 maraw pasxäna, ukhaw Abrahamax utjäna. Ukat Diosax Abrahamar siskän uka arsüwipxa kunjamsa phuqatayna Isaac wawar churasax uka tuqitwa yatiqarakiñäni. Ukatxa, Isaacan pä wawapatxa, Jacob sata wawaparuw Diosax ajllïna.
Jacob tatax jach’a familianïnwa, 12 yuqani ukat phuchanakani ukhamänwa. Ukat yuqanakapatxa tunkanisti, José sat sullkaparuw uñisipxäna, ukat t’aqhisiñapatakiw aljapxäna, Egipt markar apatänwa. Walja maratsti Joseyax Egipton jilïr apnaqirit utt’ayatäxänwa. Kunapachatï mach’a maranakax qalltxäna ukhaxa, Joseyax jilanakaparuw yant’äna, jan sintt’asirïsipkakpachati jan ukax suma jaqinakäxapxpachacha uka yatiñataki. Uka qhipatxa Jacobun taqpach familiapaw Egiptor jakasir sarxapxäna, jupanakax israelitanaka satapxarakïnwa. Abrahamax utjkäna uka marat israelitanakax Egiptor mantapkäna uka marakamax 290 maranakaw pasäna.
Ukat 215 maraw Egipton israelitanakax jakapxäna. Joseyan jiwatapatxa, irnaqirinakjam t’aqhisiyatäxapxarakïnwa. Ukatxa Moisesaw utjxarakïna, ukat Moisesampiw Diosax israelitanakar Egiptot irpsuyanxäna. PAYA Jaljäwinxa 857 maranakatwa parlasi.
ayr_Latn ayr_Latn ayr_Latn ayr_Latn